钦定古今图书集成/明伦汇编/闺媛典/第236卷 > 傅𬸦祥侧室孔氏〈桂氏附〉
## 钦定古今图书集成/明伦汇编/闺媛典/第236卷 > 傅𬸦祥侧室孔氏〈桂氏附〉

按《汝宁府志》：“孔氏，汝阳傅𬸦祥侧室。祥殁，孔年二十
二，截发自誓，长斋不茹荤。事姑赖氏三十馀年，无少
懈。姑向亲族以孝妇称之。年七十馀卒。子世玨，娶桂
氏，庙见。后世玨病不起，桂年十六，即独处一室，非父
母兄弟罕见其面。阅三十五年，裙布荆钗，容无喜色。”